XVIII легија

XVIII легија (Осумнаесетта легија; латински: Legio XVIII; напишана како XVIII или XIIX) ― легија на императорската римска војска. Основана е околу. 41 п.н.е. од идниот император Август. Легијата, заедно со XVII и XIX легија, била уништена во Битката кај Тевтобуршката Шума (9 септември 9 н.е.). Симболот и когноменот на легијата се непознати.

Историја
Оваа легија веројатно била создадена за да се справи со Секст Помпеј, последниот противник на вториот триумвират, стациониран во Сицилија и се заканувал на снабдувањето со жито на Рим. Веројатно таа била една од осумте легии што Август му ги ветил на Марк Антониј за неговиот поход против Партите, но никогаш не ја исполнил. 

По поразот на Антониј и Клеопатра во Битката кај Актиум (31 п.н.е.), легијата била стационирана во Галија. Кон крајот на 1 век п.н.е., XVIII била испратена во провинциите Германија кај Рајна за да учествува во огромната војска предводена од Друс, а подоцна и од Тибериј. Во 5 година, провинциите биле смирени. Во 7 година, Публиј Квинтилиј Вар бил назначен за управник.

На 9 септември, Арминиј, водачот на херуските сојузници, пријавил бунт во рајнската област. Без да се посомнева во добиените информации, Вар ги зел своите три легии, XVIII заедно со XVII и XIX, и се упатил кон запад. На 9 септември, во близина на денешниот Оснабрик, Херуските предводени од Арминиј ја нападнале војската на управникот. Сите три легии биле уништени во она што е познато како Битка кај Тевтобуршката Шума и нивните орелски стандарди се изгубени.

По нивното уништување, Римјаните никогаш повеќе не ги користеле овие легиски броеви (XVII, XVIII и XIX).

 Познати членови на легијата 
Име Ранг Временска рамка Провинција Војник сместен во Ветеран сместен во Извор Гај Помпеј Прокул воен трибун ? ? ? Италија 60x60пкс Марк Келиј кентурион ? Ретија? ? -75x75пкс

 Поврзано 

 Список на римски легии

 Наводи 

 Надворешни врски 

 Приказ на livius.org за осумнаесеттата легија

Категорија:Римски легии
Категорија:Воени единици и формации појавени во 1 век п.н.е.
Категорија:Престаноци во 9 година
Категорија:Појавено во 1 век п.н.е. во Римската Република
Категорија:Појавено во 40-тите години п.н.е.